paragraph_text: Klub je tijekom povijesti bio poznat pod nazivima Crvena zvijezda, BSK, Proleter, Radnički, Oriolik, Oriolik Jasinje, Svjetlost Oriolik, Svjetlost Brod, Brod Svjetlost, Brod, Đuro Đaković i Slavonski Brod.<ref>crosarka.com, Brođani osnovali novi klub – KK Slavonski Brod 1946, pristupljeno 6. veljače 2015. <br> Natječe se u A-1 hrvatskoj košarkaškoj ligi, iz koje zbog financijskih problema istupa u prosincu 2014. godine,<ref>crosarka.com, Slavonski Brod odustaje od A1 lige, ostavka Ivice Karduma, pristupljeno 6. veljače 2015. te se potom osniva novi klub - KK Slavonski Brod 1946. Uz A-1 ligu klub je bio sudionikom i Jugoslavenske prve lige, a od međunarodnih natjecanja se natjecao u Kupu Radivoja Korača i Balkanskoj ligi. Domaće utakmice je Svjetlost do nedavno igrala u školsko-sportskoj dvorani "Brod" u ulici Eugena Kumičića, naselje "Mali Pariz" u Slavonskom Brodu. 2010. godine su prešli u novodovršenu dvoranu Vijuš (južni dio grada) u kojoj su 27. ožujka odigrali prvu službenu utakmicu u novoj dvorani. Među najpoznatijim im je trenerima Dražen Štojs, koji je obnašao i dužnost izbornika hrvatske juniorske reprezentacije.